Σιδηροδρομική γραμμή Πάτρας - Κυπαρισσίας

Η Σιδηροδρομική Γραμμή Πάτρας-Κυπαρισσίας ήταν ελληνική σιδηροδρομική γραμμή, μετρικού εύρους και μήκους 163 χιλιομέτρων, που συνέδεε την Πάτρα με την Κυπαρισσία μέσω του Πύργου και της δυτικής Πελοποννήσου. Ήταν μια από τις σημαντικότερες γραμμές του Πελοποννησιακού σιδηροδρομικού δικτύου μετρικού εύρους. Η γραμμή έπαψε να λειτουργεί το 2011.

Ιστορικά στοιχεία
Η έναρξη της λειτουργίας της έγινε με την τμηματική παράδοσή της. Η σιδηροδρομική γραμμή Κόρινθος-Αίγιο-Πάτρα είχε ολοκληρωθεί τμηματικά ήδη από τις 10 Δεκεμβρίου 1887 συνδέοντας την Αθήνα και τον Πειραιά με το λιμάνι της ΠάτραςΣύλλογος Φίλων του Σιδηροδρόμου, Οι ελληνικοί σιδηρόδρομοι. Η διαδρομή τους από το 1869 έως σήμερα, Αθήνα: Μίλητος, 1997, σ. 177..

Το πρώτο τμήμα της (Πάτραι-Κάτω Αχαΐα) λειτούργησε για πρώτη φορά στις 15 Δεκεμβρίου 1888 με σταθμό εκκίνησης τον τότε Σταθμό Πύργου (νυν Αγίου Ανδρέα) στην Πάτρα και περιλάμβανε στάσεις στις Ιτιές, στο Μιντιλόγλι, στα Ροΐτικα, στο Μονοδένδρι, στον Άγιο Βασίλειο (Βραχνών), στα Τσουκαλαίικα, στα Καμίνια και στον Αλυσσό με τερματικό σταθμό αυτόν της "Αχαΐας" (νυν Κάτω Αχαΐας)Για τον Σταθμό "Αχαΐας" βλ. λ.χ. Κώστας Ν. Τριανταφύλλου, Ιστορικόν λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα "σιδηρόδρομοι", σελ. 1843.. Στις 29 Μαρτίου 1890 δόθηκε σε κυκλοφορία η 99 χιλιομέτρων σιδηροδρομική γραμμή Πάτρας-Πύργου. Το Σεπτέμβριο του 1902 δόθηκε σε κυκλοφορία το τμήμα της σιδηροδρομικής γραμμής Πύργος-Κυπαρισσία αλλά και η προέκτασή της προς το Ζευγολατειό Μεσσηνίας ολοκληρώνοντας τη σιδηροδρομική σύνδεση Πάτρας-ΚαλαμάταςΣύλλογος Φίλων του Σιδηροδρόμου, Οι ελληνικοί σιδηρόδρομοι. Η διαδρομή τους από το 1869 έως σήμερα, Αθήνα: Μίλητος, 1997, σ. 180..

Σταθμοί
Οι κυριότεροι σταθμοί της μετρικής σιδηροδρομικής γραμμής ήταν οι εξής:

Πάτρα, ανταπόκριση με γραμμή προς Πειραιά και Αθήνα
Κάτω Αχαΐα
Καβάσιλα, ανταπόκριση με γραμμή προς Κυλλήνη
Αμαλιάδα
Πύργος, ανταπόκριση με τη γραμμή Κατάκολο - Ολυμπία
Καλό Νερό, ανταπόκριση με γραμμή προς Ζευγολατειό και Καλαμάτα
Κυπαρισσία

 Σταδιακή επαναλειτουργία
 Α' Φάση: Γραμμή 1 του Προαστιακού Πάτρας 
To τμήμα από τον Σ.Σ. Άγιου Ανδρέα Πάτρας έως τον Άγιος Βασίλειο (αρχικά) και αργότερα έως το Ρίο αποτελεί τη Γραμμή 1 του Προαστιακού Πάτρας. Τον Φεβρουάριο 2016 η ΕΡΓΟΣΕ ανακοίνωσε την μελέτη κανονικοποίησης της γραμμής.Σιδηροδρομική Γραμμή Πάτρα-Πύργος-Καλαμάτα. heliachamber.gr.

 Β' Φάση: Γραμμή 2 του Προαστιακού Πάτρας 
To τμήμα από τον κεντρικό Σ.Σ. Πάτρας έως την Κάτω Αχαΐα αποτελεί τη Γραμμή 2 του Προαστιακού ΠάτραςΠροαστιακός Πάτρας. trainose.gr. Ανακτήθηκε: 29/2/2020..

 Γ' Φάση: Κάτω Αχαΐα - Αμαλιάδα - Πύργος (2029) 
Το τμήμα από Κάτω Αχαΐα έως Πύργο θα αποτελέσει μελλοντική προέκταση του Προαστιακού Πάτρας και θα εξασφαλίσει την επανασύνδεση της πρωτεύουσας της Ηλείας, αλλά και του Κατακόλου και της Αρχαίας Ολυμπίας, με την Αθήνα.Ολοκληρωμένο σιδηροδρομικό δίκτυο από την Πάτρα ως τον Πύργο σχεδιάζει η Π.Δ.Ε. patrastimes.gr.

 Δ' Φάση: Πύργος - Κυπαρισσία 
Με χρηματοδότηση από την Ε.Ε. αναμένεται η δημοπράτηση της επαναλειτουργίας της γραμμής Πύργου - Κυπαρισσίας.Εναρξη έργων στον οδικό άξονα Πατρών-Πύργου εξήγγειλε ο Χρ. Σπίρτζης. kathimerini.gr.

Παραπομπές

Πατρα
Πατρα
π
Κατηγορία:Περιφερειακή ενότητα Αχαΐας
Κατηγορία:Περιφερειακή ενότητα Ηλείας
Κατηγορία:Περιφερειακή ενότητα Μεσσηνίας